open-index/open-wikipedia-markdown huggingface dataset:
Dark Matter

***Dark Matter*** הוא האלבום ה-12 של להקת הרוק האמריקאית פרל ג'אם. הוא יצא לאור ב-19 באפריל 2024 דרך חברות התקליטים Monkeywrench וריפבליק רקורדס.

## רקע
אלבומה ה-11 של הלהקה, *[[Gigaton]]*, יצא לאור במרץ 2020. הוא יצא עם שחר מגפת הקורונה והיה לו צליל "דחוף ומזהיר".

הלהקה הקליטה את האלבום במהלך שנת 2023 תוך שלושה שבועות. בנובמבר 2023, מתופף הלהקה, מאט קמרון, הצהיר שהלהקה הקליטה אלבום חדש עם המפיק אנדרו ווט, שהוא "מוכן ליציאה". על תהליך היצירה של האלבום, הבסיסט ג'ף אמנט אמר שהלהקה מרגישה שהם "הרוויחו את הזכות לעשות מה לעזאזל שאנחנו רוצים עכשיו", וכי הם שואפים לאמץ את הרעיונות והסגנונות של כל חברי הלהקה.

הלהקה אירחה מסיבת האזנה לאלבום החדש ב-31 בינואר 2024 במועדון הטרובדור בלוס אנג'לס. המיקום של האירוע בטרובדור היה משמעותי, שכן זה המקום שבו פרל ג'אם ניגנו את אחת ההופעות הראשונות שלהם באוקטובר 1991, כשאלבום הבכורה שלהם החל לצבור פופולריות. אדי ודר אמר לקהל במסיבת ההאזנה שהוא רואה באלבום כ"יצירה הכי טובה שלנו". בפברואר 2024, פרל ג'אם רמזו על הוצאה של שיר חדש בשם "Dark Matter" מתוך אלבום עתידי באותו השם. השיר יצא לאור בחצות ב-13 בפברואר 2024. הלהקה שיתפה תמונה בטוויטר של מבנה במה בעל מראה קוסמי, ורמזה על המוזיקה החדשה. קליפ מתוך הסינגל "Dark Matter" נוסף לעמוד ויקיפדיה האנגלית של פרל ג'אם, כשהתורם רשום בתור "ריפבליק רקורדס". בנוסף, אתר המעריצים של הלהקה ציין שקישורים נסתרים לשמירה מראש של האלבום נשלחו באימייל לחברי קהילת המעריצים "Ten Club".

## הרכב
*Dark Matter* הופק על ידי אנדרו ואט, שנולד לאחר שיצא אלבום הבכורה של פרל ג'אם, *[[Ten]]*. לואט יש מוניטין של חידוש מוזיקאי רוק קלאסיים, כולל הפקת אלבום הסולו של אדי ודר משנת 2022, *Earthling*. בנוסף, ואט ידוע בעבודתו עם אמנים כמו אוזי אוסבורן, פוסט מאלון, מיילי סיירוס ואיגי פופ. הגיטריסט מייק מקרידי אמר שואט "ממש בעט לנו בתחת" וגרם ללהקה להתמקד ולנגן במהירות, בניגוד לתהליך הארוך יותר של יצירת *[[Gigaton]]*. האלבום הופק באולפני שנגרי-לה של ריק רובין במאליבו, קליפורניה.

האלבום כולל שילוב של שירי רוק קצביים כמו "Scared of Fear" ו-"React, Respond" וגם שירים שקטים ומהורהרים יותר כמו "Setting Sun" ו-"Waiting for Stevie". מקרידי תיאר את האלבום כ"הרבה יותר כבד ממה שהיית מצפה", עם אלמנטים מהפרויקטים המוקדמים של הלהקה והשפעות מסאונדגארדן. מקרידי גם הזכיר שהוא מנגן הרבה יותר בגיטרה ראשית באלבום הזה בהשוואה לשנים האחרונות, וחוזר לסגנון שהיה לו עם כריס קורנל וטמפל אוף דה דוג.

מבחינה נושאית, האלבום עוסק בחיבור אנושי, הזדקנות, הורות ומצב העולם, לפי הסולן אדי ודר.

### עטיפה
עטיפת האלבום כוללת ציור אור  של אלכסנדר גנזדילוב, שנוצרה באמצעות קליידוסקופ גדול בתוצרת עצמית.

## ביקורות

בביקורת של אתר AllMusic, נכתב כי *Dark Matter* שואף לשחזר את הסאונד והצורה של ימי הזוהר של פרל ג'אם בשנות התשעים, מבלי להישמע בדיוק כמו האלבומים הקלאסיים שלהם, וכי לאלבום יש "סאונד מלוטש" ו"קומפוזיציות תמציתיות" בהשוואה ל"סיבובים חסרי מטרה" של אלבומים קודמים כמו **. ו-*[[Vitalogy]]*.

## פרסים ומועמדויות

## רשימת רצועות

## מיקומי שיא

### מצעדי סוף שנה

## קישורים חיצוניים

* 

## הערות שוליים

קטגוריה:אלבומי פרל ג'אם
קטגוריה:אלבומים באנגלית
קטגוריה:אלבומים שהופקו על ידי אנדרו וואט
קטגוריה:אלבומים שהוקלטו באולפני שנגרי-לה
קטגוריה:אלבומי אינדי רוק
קטגוריה:אלבומי רוק אלטרנטיבי
קטגוריה:אלבומי חברת ריפבליק רקורדס
כחול וירוק

"**כחול וירוק**" הוא שיר של הזמר הישראלי עמיר לב מתוך אלבומו השלישי, "פעם בחיים".

## רקע לכתיבת השיר
לב סיפר שהשיר מבוסס על חוויות עם אימו בתקופת ילדותו המוקדמת, כשהשניים היו מבלים יחד, רק שניהם, לעיתים נדירות. אימו ההרפתקנית הייתה סוחפת את עמיר הילד להרפתקאות שונות ו"אסורות" (כמו ביקור בכנסייה למשל). אחד הזיכרונות של לב מנסיעותיהם המשותפות היה ביקור של השניים אצל רופא האלרגיה שטיפל בעמיר. הביקור עליו חשב לב בהתייחס לשיר היה ביום גשם, כשעמיר הצעיר לובש מעיל דובון בצבע כחול ואימו לבושה בירוק.

לב סיפר שבמהלך תהליך הכתיבה היה בקשר עם לואי להב, שקיבל את מילות השיר ולא אהב את הגרסה ששלח לו לב. להב דרש מלב למצוא תמונה אישית מחד, אך כזו שתתאר חוויה חוץ-גופית המתארת את הסיטואציה האישית שהשיר מתאר, כפי שהייתה נחזית על ידי צופה מן החוץ. בשלב זה נזכר לב בסיטואציית הביקור אצל הרופא, וכך נוצר הפזמון, ובעיקר שורת המפתח "יד ביד היינו הולכים, כחול וירוק".

## תוכן השיר
בשיר מתאר לב את מערכת היחסים שלו עם אימו, משנות הילדות המוקדמות ועד למועד כתיבת השיר.

השיר מתחיל בציון העובדה שלב ואימו מתרחקים, והקשר שהיה ביניהם הולך ומתרופף (). לב מציין כי הוא לא שומר על קשר וממעט להגיע לאירועים משפחתיים, ושאימו כבר לא הולכת לים. לב מספר שאימו רוצה בטובתו, אך לא תמיד מבינה את ההשלכות הנלוות לאותה נוחות, כשהוא מציין שהיא הייתה מעדיפה שיגור בגבעתיים (לב מתגורר ביישוב כליל שבגליל המערבי), אך ההשלכות של אותה בחירה יהיו שהוא ימות בודד באותה דירה תאורטית, ורק השכנים יתייחסו למותו ().

בפזמון מתאר לב את זיכרון הילדות שלו הולך עם אימו לרופא האלרגיה, כשאמו קונה לו ממתקים על מנת שיירגע, והשניים צועדים כשלב במעיל הכחול ואימו לבושה ירוק ().

בבית השני מציין לב שברור לו שאימו תאהב אותו תמיד ללא תנאים (), אך הוא מאוכזב מכך שאימו התאכזבה מזוגתו, שלא התנהגה בצורה נשית מספיק לטעמה (), ומבהיר בסיום, שלמרות אכזבתה של אימו הוא בוחר בזוגתו.

## קבלה
השיר לא צעד במצעדי הפזמונים, אך ברבות השנים זכה להערכה מצד מבקרי מוזיקה, ונחשב, גם 25 שנה לאחר צאתו לאור, לאחד השירים המזוהים עם לב יותר מכל. בשלב מסוים הפסיק לב לשיר את השיר בהופעות מאחר שהרגיש הוא לא מחובר אליו עוד, אך בהופעה בזאפה שר אותו כהדרן והרגיש שהרגש גואה בו. מאז חזר לבצע את השיר בהופעות, והוא ממשיך לבצע אותו בכל הופעותיו גם למעלה מ-20 שנה אחרי שיצא.

ברבות השנים השמיע לב את השיר לאימו, וזו כלל לא הבינה שהשיר מדבר עליה. לב ציין שהעובדה שאימו לא הבינה שהשיר מדבר עליה ועל מערכת היחסים ביניהם הבהירה לו עד כמה עולמות התוכן שלהם התרחקו עם השנים.

בכתבה לרגל יום הולדתו ה-50 של לב, ציין עינב שיף, מבקר המוזיקה של "וואלה", שלדעתו "כחול וירוק" היה חציית רוביקון שלא היה קיים עד אז במוזיקה הישראלית. בהתייחס למשפט "התאכזבת מהאישה שלי, היא לא לבשה שמלה, ואני רוצה אותה, רק אותה", כתב שיף שהוא .

## ביצועים נוספים
לב ביצע את "כחול וירוק" יחד עם זמרים שונים, בהם נונו (בין היתר עבור קליפ סיום העונה הראשונה של "מקום שמח"), ארז לב ארי, יהלי סובול ודן תורן, משינה וערן צור וגבע אלון. בנוסף, ביצע לב את השיר יחד עם התזמורת האנדלוסית הישראלית אשדוד, ביצוע שכלול באלבום ההופעה "פעם בחיים - הופעה בבארבי".

כמו כן, ארז לב ארי ביצע לבדו גרסת כיסוי לשיר.

## קישורים חיצוניים
* 
* 
* 

## הערות שוליים

קטגוריה:סינגלים מ-1998
קטגוריה:שירי עמיר לב
קטגוריה:שירים בעברית
קטגוריה:שירים שנכתבו על ידי עמיר לב
קטגוריה:שירים שהולחנו על ידי עמיר לב
קטגוריה:שירים על אמהות
קטגוריה:שירים על ילדות
קטגוריה:שירים על נוסטלגיה
קטגוריה:סינגלים בהוצאת NMC יונייטד אנטרטיינמנט
חיים טולידאנו (סאלי)

הרב **חיים טולידאנו** (מכונה: **מהרח"ט דמן סאלי**; סביב ה'ת"ס, 1700 – י"א בשבט ה'תקמ"ג, 1783) היה פוסק הלכה, מחכמי מקנס, ואב בית הדין ורבה של סאלי שבמרוקו במאה השמונה עשרה.

## קורותיו
נולד לאביו רבי יהודה למשפחת חכמים ודיינים שפעלה במקנס. למד בישיבת רבי משה בירדוגו (המשבי"ר). שימש כסופר השטרות והכתובות בעיר. נשא את שמחה בת אחיו רבי יוסף. באלול תפ"ז התאלמן, והתחתן שנית עם קלארה בת אחיו רבי אליעזר.

בהמשך, סביב שנת תק"ט כיהן כדיין רביעי בבית הדין של רבי חיים טולידאנו (מהרח"ט), רבי יעקב טולידאנו (מהרי"ט), ורבי מרדכי בירדוגו (המרבי"ץ). סביב שנת תק"י עקר לסאלי ושם התמנה לאב בית הדין ורבה של העיר. חבירו לדיינות היה רבי חיים ביבאס. מתלמידיו נמנה אחיינו רבי משה טולידאנו אב בית הדין של מקנס. התכתב עם דייני פאס: רבי שאול אבן דנאן, רבי אפרים מונסונייגו ורבי אליהו הצרפתי. מסופר עליו, שדקדק במצוות הכנסת אורחים.

נפטר בסאלי בי"א שבט ה'תקמ"ג. על פטירתו קינן המשורר רבי דוד חסין. בנו רבי יוסף טולידאנו ירש את תפקידו כאב בית הדין של סאלי.

## חיבוריו
* **שו"ת מהרח"ט דמן סאלי -** שאלות ותשובות בכתב יד.
* **דרשות -** בכתב יד.
* **קינות והספדים -** בכתב יד.
* **רשימת הנפטרים -** רשימת תאריכי הפטירה של חכמי המערב משנת תע"א עד שנת תקמ"ב. נדפסו בספר 'תקנות חכמי מכנאס' ובספר 'מן הגנזים' חלק יז.

## הערות שוליים

קטגוריה:סלא: רבנים
קטגוריה:אבות בתי דין
קטגוריה:מחברי ספרי שו"ת
באש ובמים (סדרת טלוויזיה)

**באש ובמים** (משווקת באנגלית כ-**Bros**) היא סדרת טלוויזיה שכתבו גיא עמיר וחנן סביון. העוסקת בבעלי בר ירושלמיים כשברקע משחקיה של בית"ר ירושלים, מול ויסלה קרקוב במוקדמות ליגת האלופות בקיץ 2008.

הסדרה הופצה בתפוצה עולמית בנטפליקס, אך בשל מלחמת חרבות ברזל השקת הסדרה נדחתה מנובמבר 2023 לינואר 2024 ואז לאפריל. בנוסף, לא הופקו לה קדימונים בשפות זרות, ולא התנהל מסע יחסי ציבור לסדרה מחוץ לישראל.

גרסה קולנועית של הסדרה יצאה לקולנוע באוקטובר 2025.

## קישורים חיצוניים

* 

### ביקורות
* 
* 
* 
* 

## הערות שוליים

קטגוריה:סדרות טלוויזיה ישראליות שעלו לשידור בשנת 2024
קטגוריה:נטפליקס: תוכניות וסדרות
קטגוריה:תוכניות טלוויזיה שמתרחשות בירושלים
The Voice (שיר של איימר קווין)

"**The Voice**" (בעברית: "**הקול**") הוא שיר של הזמרת האירית איימר קווין. השיר ייצג את אירלנד באירוויזיון 1996 וזכה בתחרות. השיר נכתב והולחן על ידי ברנדן גרהם, שכתב והלחין גם את "Rock 'n' Roll Kids", השיר הזוכה באירוויזיון 1994. הניצחון, שהיה הרביעי של אירלנד בחמש שנים, היה הניצחון השביעי, ועד היום האחרון בתחרות, וקבע שיא של מספר התחרויות הרב ביותר בו זכתה מדינה בודדת. ב-2023 השיא הושווה על ידי שוודיה עם השיר "Tattoo".

## היסטוריה
ברנדן גרהם הגיש במקור את "The Voice" לשיקול לייצג את אירלנד באירוויזיון 1996 באמצעות הקלטה שנעשתה על ידי הלהקה הקלטית הנאו-מסורתית דרוויש . עם זאת, אחרי ש-"The Voice" עלה לגמר הקדם האירי לאירוויזיון 1996, המכונה "תחרות השירים הלאומית", גרהם השתתף בהופעה של מקהלת אנונה  בקתדרלת כרייסט צ'רץ' בדבלין, שם כל כך התרשם מקולה של חברת אנונה, איימר קווין. גרהם החליט לגייס את קווין לבצע את "The Voice" בגמר תחרות השירים הלאומית שהתקיימה בתיאטרון פוינט  בדבלין ב-6 במרץ 1996. מבין שמונת השירים בגמר, "The Voice" היה הזוכה המובהק, כאשר עשרת חברי השופטים האזוריים המשתתפים העניקו לשיר 105 נקודות, 21 יותר נקודות מהמקום השני.

אירוויזיון 1996 כלל שלב סינון בו נשלחו הקלטות שמע של שירי כל אחת מ-29 המדינות שהגישו מועמדות לאירוויזיון 1996. בכל אחת מהמדינות התכנסה ועדת שיפוט שהאזינה להקלטות השמע של השירים וניקדה אותם. מתוך 29 השירים, 22 השירים שקיבלו את הניקוד הגבוה ביותר עלו לגמר אירוויזיון 1996 והתחרו נגד נורווגיה, שעלתה אוטומטית לגמר עקב היותה המדינה המארחת. "The Voice" קיבל 198 נקודות, וזה היה הניקוד השני הכי גבוה בסיבוב זה, אחרי השיר השוודי, "Den vilda" שקיבל 227 נקודות. המיקומים הספציפיים בשלב הסינון היו חסויים, ודלפו רק זמן מה אחרי גמר אירוויזיון 1996.

בגמר האירוויזיון, השיר "The Voice" בוצע 17 בסדר ההופעות, אחרי השיר הבלגי ולפני השיר הפיני. בתום ההצבעה, השיר זכה במקום הראשון מתוך 23 שירים עם 162 נקודות.

## תוכן
ההשראה למילות השיר הגיעה מהתרבות הקלטית, כאשר הזמרת מציגה את עצמה כ"קול" הצופה על העולם, ומתארת את ההשפעות "שלה" על האלמנטים, כמו הרוח ועונות השנה. השיר מושר בסגנון עממי בקול ראש גבוה. שירתה של קווין לוותה בכלי הקשה איריים מסורתיים, כלי נשיפה וכלי מיתר.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 1996
קטגוריה:שירי אירלנד באירוויזיון
קטגוריה:שירים שזכו באירוויזיון
קטגוריה:שירים באנגלית
נורה נוסייר

**נורה נוסייר** (נולדה ב-1987) היא המייסדת, מנהלת הפיתוח וחברת דירקטוריון בחברת נוראמי מדיקל (NURAMI MEDICAL), המפתחת שתלים חדשניים המסייעים בהחלמת חולים מניתוח. ב-2019 נבחרה לאחת מארבע המועמדות הסופיות לפרס האיחוד האירופאי לנשים יזמות. ב-2018 וב-2021 דורגה על-ידי גלובס כאחת הנשים המשפיעות בישראל. בנוסף נוסייר פעילה חברתית בתחום קידום נשים בכלל ובחברה הערבית בפרט.

## רקע
נוסייר היא בעלת תואר ראשון בהנדסה ביו-רפואית ותואר שני בהנדסת רקמות מהטכניון. ב-2021 הצטרפה לוועד המנהל של ארגון בוגרי הטכניון.

נוסייר התמקצעה בננו-טכנולוגיה ומפתחת שתלים המבוססים על ננו-סיבים, ביו-חומרים חדשניים. היא מובילה פרויקטים משלב הרעיון עד לשלב המוצר. בנוסף היא שותפה להקמת עמותה ללא מטרות רווח המעודדת נשים ותלמידות ערביות בתחומי היזמות, המדע וההנדסה, Arab Women in Sciences & Engineering. כמו כן היא מתנדבת במיזמים חברתיים לעידוד יזמות בפריפריה. ב-2015 הקימה ביחד עם עוד שבע נשים את פורום AWSC (נשים ערביות במדע והנדסה), במטרה לעודד כניסת נשים נוספות לתחומי המדעים וההנדסה.

את חברת נוראמי מדיקל הקימה ב-2014 יחד עם השותף שלה, ד"ר אמיר בחר, במטרה לפתח את הפטנטים שפיתחו השניים. שם החברה הוא שילוב תחילת שמותיהם הפרטיים של נוסייר ובחר. החברה עוסקת בפיתוח תחליפים לרקמות רכות בגוף. המוצר הראשון של נוראמי מדיקל הוא תחליף סינתטי מתכלה לרקמת קרום המוח המיועד לשימוש בניתוחים נוירו-כירורגיים. רקמה זו יכולה להיפגע בניתוחי מוח, ואם הפגיעה משמעותית, היא עלולה לסכן חיים. נוראמי מדיקל פיתחה מדבקת פלסטר המבוססת על ננו סיבים מרקמה מהונדסת, שניתן להניח במקום הפצע כדי למנוע דליפות של נוזלי המוח החוצה, ובמקביל לעודד צמיחה מחודשת של רקמת המוח. הפיתוח כולל גם אטמים חכמים שמתכלים בתוך הגוף. האטמים מונעים חדירה של חיידקים פנימה ודליפה מסוכנת של נוזלי המוח החוצה, בעוד שהסיבים יוצרים תחליף רקמה שמסייעת לתיקון וגדילה מחדש של רקמת קרום המוח הפגועה. החברה נמצאת בשלב קליני מתקדם, וב-2017 החלה את ניסויי ההשתלה בבני אדם שמתבצעים ב-9 בתי חולים ב-5 מדינות באירופה. בנוסף, החברה מפתחת פתרונות ומוצרים לריפוי ותיקון רקמות רכות נוספות בגוף, אשר נמצאים בשלבי פיתוח שונים: מוצר שניתן להשתיל ללא תפירה ויוכל לשמש לניתוחי מוח וגם לניתוחי עמוד שדרה, ומוצר המיועד לניתוחים של כריתה מלאה או חלקית של הלבלב בעקבות מחלת הסרטן.

## חיים אישיים
נוסייר נשואה ולה ילד אחד. היא ילידת העיר נצרת ומתגוררת בחיפה.

## קישורים חיצוניים
* 

## הערות שוליים

קטגוריה:נצרת: אישים
קטגוריה:בוגרות הטכניון - מכון טכנולוגי לישראל
קטגוריה:בוגרי הטכניון - מכון טכנולוגי לישראל
קטגוריה:יזמות ערביות ישראליות
קטגוריה:יזמים ערבים ישראלים
קטגוריה:ישראליות שנולדו ב-1987
קטגוריה:ישראלים שנולדו ב-1987
נאואה אינוה

**נאויה אינואה** (ביפנית: 井上 尚弥; נולד ב-10 באפריל 1993) הוא מתאגרף מקצוע יפני. אינואה החזיק באליפויות עולם מרובות בארבע דרגות משקל, והוא המתאגרף השלישי בהיסטוריה (יחד עם טרנס קרופורד ואלכסנדר אוסיק) שהפך לאלוף הבלתי מעורער בשתי דרגות משקל בעידן ארבע החגורות. אינואה, שזכה לכינוי "המפלצת", ידוע בכוחו יוצא הדופן, עם אחוז נוקאאוט לניצחון של 88.46 אחוז ו-90.4 אחוז במשחקי אליפות העולם.

הוא המתאגרף הראשון והיחיד שזכה באליפות הבלתי מעורערת, במשקל תרנגול קל, לאחר שהחזיק בכל ארבעת התארים הגדולים מאז 2023, כמו גם בתואר מגזין "הזירה". הוא גם החזיק באליפות הבלתי מעורערת במשקל תרנגול בין 2019 ל-2023, המתאגרף הראשון בהיסטוריה שעשה זאת בעידן ארבע החגורות. בעבר הוא החזיק בתואר במשקל זבוב קל של מועצת האגרוף העולמית (WBC) ב-2014, ובתואר של ארגון האגרוף העולמי (WBO) בין השנים 2014 ל-2018.

נכון למאי 2024 אינואה ממוקם במקום השני בעולם בטבלת הפאונד פור פאונד של מגזין "הזירה".

## סגנון אגרוף
אינואה הוא מתאגרף חזק ומדויק הידוע בסגנונו האגרסיבי אך הבקיא מבחינה טכנית. הוא משלב כוח אגרופים הרסני עם כישורי הגנה מצוינים, תוך שימוש במגוון רחב של אגרופים באופן אסטרטגי כדי להכריע את היריבים. הלחץ הבלתי פוסק של אינואה, אינטליגנציה הטבעתית והיכולת לכוון אל הגוף הופכים אותו לאחד המתאגרפים הטובים בעולם כיום.

## חיים אישיים
אינואה נשוי לאהובתו מהתיכון ולהם שלושה ילדים. מאמנו הוא אביו, שינגו אינואה, מתאגרף חובב לשעבר. יש לו אח אחד צעיר, טאקומה אינוה, ובן דוד מבוגר, קוקי אינואה, שניהם מתאגרפים מקצועיים.

## קישורים חיצוניים

## ביאורים

## הערות שוליים

קטגוריה:אלופי עולם באגרוף - משקל נוצה קל
קטגוריה:אלופי עולם באגרוף - משקל תרנגול
קטגוריה:יפנים שנולדו ב-1993
גוג'וסון

**גוג'וסון** (קוריאנית: **고조선**; הנג'ה: **古朝鮮**, "ג'וסון העתיקה"), נקראת גם **ג'וסון** (קוריאנית: **조선**; הנג'ה: **朝ɕ**). הייתה הממלכה הראשונה בחצי האי הקוריאני. על פי המיתולוגיה הקוריאנית, הממלכה הוקמה על ידי המלך האגדי דנגון. לגוג'וסון הייתה התרבות המתקדמת ביותר בחצי האי הקוריאני באותה תקופה והייתה סמן חשוב בהתקדמות לעבר המדינות הריכוזיות יותר של תקופות מאוחרות יותר. התוספת של **גו**ג'וסון (קוריאנית: **고**, הנג'ה: **古**), שמשמעותה "עתיקה", משמשת בהיסטוריוגרפיה כדי להבחין בין הממלכה לשושלת ג'וסון, שנוסדה בשנת 1392.

על פי הסאמגוק יוסה, גוג'וסון הוקמה בשנת 2333 לפנה"ס על ידי דנגון, שנאמר כי נולד מהנסיך השמימי הוואנונג ואשת דוב, אונגנייאו. בעוד דנגון הוא דמות מיתולוגית שלא נמצאה עדות ממשית לקיומה, יש המפרשים את האגדה שלו כהשתקפויות של המצבים החברתיים-תרבותיים הכרוכים בהתפתחות המוקדמת של הממלכה. בלי קשר, החשבון של דנגון מילא תפקיד חשוב בפיתוח הזהות הקוריאנית. היום, תאריך הקמתה של גוג'וסון נחגג באופן רשמי כיום הקרן הלאומי בצפון ודרום קוריאה.

חלק מהמקורות טוענים כי במאה ה-12 לפנה"ס, בעקבות הקמת גוג'וסון, היגר ג'יזי  (המכונה גם גיג'ה), חכם שהשתייך למשפחת המלוכה משושלת שאנג, לחלק הצפוני של חצי האי הקוריאני והפך למייסד של שושלת גיג'ה ג'וסון . ישנן פרשנויות רבות לגוג'וסון ושושלת גיג'ה ג'וסון, כמו גם ויכוחים בנוגע לקיומה של שושלת גיג'ה ג'וסון.

בשנת 194 לפנה"ס, השושלת השלטת של גוג'וסון הופלה על ידי ווי מאן  (וויי מאן בסינית), פליט מממלכת האן הוסאלית של יאן , שהקים אז את שושלת ווימאן ג'וסון .

בשנת 108 לפני הספירה, שושלת האן, תחת הקיסר וו, פלשה וכבשה את ווימאן ג'וסון . ההאן הקימו ארבעה מפקדים  כדי לנהל את הטריטוריה לשעבר של גוג'וסון. לאחר פיצול אימפריית האן במהלך המאה ה-3 והמאה ה-4 הכאוטית  שלאחר מכן, האזור נמלט מהשליטה הסינית ונכבש על ידי גוגוריאו  בשנת 313 לספירה.

בירת גוג'וסון הייתה וואנגום-סונג (פיונגיאנג המודרנית) לפחות מהמאה ה-2 לפני הספירה. באזור הדרומי של חצי האי הקוריאני קמה מדינת ג'ין  במאה ה-3 לפני הספירה.

## ראו גם
* היסטוריה של קוריאה
* שושלת ג'וסון

## קישורים חיצוניים

* 

## ביאורים

## הערות שוליים

*
קטגוריה:קוריאה: היסטוריה
קטגוריה:שושלת האן
אדל ברלין

**אדל ברלין** (נולדה ב-23 במאי 1943 בפילדלפיה) היא חוקרת מקרא ועברית אמריקאית. ברלין היא פרופסור אמריטוס ללימודי מקרא באוניברסיטת מרילנד.

## ביוגרפיה
ברלין היא בוגרת לימודי המזרח הקרוב באוניברסיטת פנסילבניה והשלימה שם את הדוקטורט שלה בשנת 1976, שעסק בחקר טקסטים מתקופת שומר.

ברלין לימדה באוניברסיטת מרילנד בשנים 1979–2009 במחלקה למדעי היהדות ובמחלקה לאנגלית. בשנת 1994 מונתה כפרופסור רוברט ה. סמית לחקר המקרא. תחומי העניין העיקריים שלה הם הנרטיב והשירה התנ"כית, ופרשנות עתיקה ומודרנית של התנ"ך. בשנים 1988–1991 שימשה כמנהלת מרכז ג'וזף ורבקה מאיירהוף למדעי היהדות, בשנים 1994–1997 כיהנה בתפקיד פרובסט חבר לענייני הפקולטה, והייתה יו"ר הסנאט של האוניברסיטה בשנים 2005–2006.

פרופסור ברלין היא עמיתה באקדמיה האמריקאית למחקר יהודי ונשיאה בעבר של האגודה לספרות תנ"ך. היא החזיקה במלגות מהקרן הלאומית למדעי הרוח, קרן ג'ון סיימון גוגנהיים, המרכז ללימודי יהדות מתקדמים באוניברסיטת פנסילבניה והמכון ללימודים מתקדמים של האוניברסיטה העברית בירושלים. בשנת 2005 הוענק לה תואר דוקטור לשם כבוד מטעם האוניברסיטה העברית בבולטימור.

## מחקריה
ברלין פרסמה במשך השנים עשרות מאמרים וספרים ביניהם שלושה ספרים של פירושים מקראיים לספרים: צפניה, מגילת אסתר ומגילת איכה. פירושה של אדל ברלין למגילת אסתר, יצאה לאור גם בעברית בסדרת "מקרא לישראל", בהוצאת עם עובד בשיתוף הוצאת מאגנס.

ספרים נוספים שכתבה כוללים פרשנות לסיפור השומרי העתיק "אנמרכר ואנסוקדסנה", פרשנות של הפואטיקה בנרטיב תנ"כי, שירה מקראית דרך עיניים יהודיות מימי הביניים, הדינמיקה של מקביליות תנ"כית וערכה יחד עם מארק ברטלר את The Jewish Study Bible. היא גם שימשה כעורכת ראשית למהדורה המתוקנת של מילון אוקספורד של הדת היהודית.
### פירוש מגילת אסתר
לפי ברלין מגילת אסתר היא יצירה מן התקופה ההלניסטית (ולא מהתקופה הפרסית) שנכתבה כדי להסביר את טעמו של חג הפורים. ושהרקע הפרסי של המגילה דומה ואף זהה לתיאורי פרס ומנהגיה כפי שהם מופיעים בספרות היוונית מהתקופה ההלניסטית, שנכתבו בידי היסטוריונים יווניים כהרודוטוס, בעיקר בגלל השימוש במוטיבים ספרותיים זהים. גם לשונה של המגילה שייכת לאותה תקופה. מבחינה ספרותית המגילה היא בורלסקה שאין לקבלה באווירה של כובד ראש ורצינות, אלא כשעשוע ובבדיחות הדעת. ותכליתה של המגילה לשעשע ולבדר.

לדעתה של ברלין, האירועים המתוארים במגילה אינה מדויקים מבחינה היסטורית והם סיפור בדיוני, שפרטיו ההיסטוריים מצויים רק ברקע העלילה ובתפאורה. כל השאר רחוק מהמציאות, בדומה לסיפורים שרווחו בתקופה הפרסית וההלניסטית וכמותם מצויים אפילו אצל הרודוטוס, שליצירותיו מקובל לייחס אמינות היסטורית.

## ספריה

* 
* 
* 
* 
* 
* 
* 
* 


## קישורים חיצוניים
* מאמרים מאת אדל ברלין

## הערות שוליים

קטגוריה:סופרות יהודיות
קטגוריה:נשים אמריקאיות במאה ה-21
קטגוריה:בעלות תואר דוקטור מאוניברסיטת פנסילבניה
קטגוריה:בעלי תואר דוקטור מאוניברסיטת פנסילבניה
קטגוריה:סגל אוניברסיטת מרילנד
קטגוריה:בוגרי האוניברסיטה העברית בירושלים
קטגוריה:פרשני המקרא
קטגוריה:מחברות ספרי עיון אמריקאיות
קטגוריה:מחברי ספרי עיון אמריקאים
קטגוריה:חוקרי מקרא בגישה ספרותית
קטגוריה:אמריקאיות שנולדו ב-1943
קטגוריה:אמריקאים שנולדו ב-1943
ישי מנצור

**ישי מנצור ** (נולד ב-1960) הוא חוקר ישראלי בתחום מדעי המחשב. מנצור משמש כפרופסור למדעי המחשב באוניברסיטת תל אביב, שם ייסד את המרכז הישראלי למצוינות מחקר באלגוריתמים. בשנת 2014 נבחר לעמית ACM.

## ביוגרפיה
מנצור נולד בירושלים, בנו של חוקר הלשון יעקב מנצור. את התואר הראשון והשני עשה בטכניון. ב-1990 השלים את הדוקטורט במכון הטכנולוגי של מסצ'וסטס (MIT), ובהמשך עשה את הפוסט דוקטורט באוניברסיטת הרווארד. משנת 1992 הוא חבר סגל באוניברסיטת תל אביב, שם הוא פרופסור למדעי המחשב. בשנים 2000-2002 כיהן מנצור כראש בית הספר למדעי המחשב, אוניברסיטת תל אביב.

מנצור היה המייסד והמנהל הראשון של המרכז הישראלי למצוינות מחקר באלגוריתמים. הוא פרסם למעלה מ-100 מאמרים בכתבי עת ולמעלה מ-200 מאמרים מתקדמים בתחומים שונים של מדעי המחשב, עם דגש מיוחד על למידת מכונה, למידת חיזוק, תורת המשחקים האלגוריתמית, רשתות תקשורת ותיאוריה של מדעי המחשב.

בשנת 2014 מונה מנצור כעמית ACM, וכיום הוא עורך שותף במספר כתבי עת. הוא היה יו"ר התוכנית של כנס COLT1998 ושל כנס STOC2016 וכיהן פעמיים בוועדת ההיגוי של COLT. מנצור משמש גם כחבר בוועדת ההיגוי של כנס Algorithmic Learning Theory.

בשנת 2019 זכה בפרס 30 FOCS על תרומה משמעותית ומתמשכת בתחום מדעי המחשב התאורטיים.

## בתעשיית ההייטק
במקביל לפוסט דוקטורט היה מנצור היה עמית מחקר ב-IBM. כמו כן מילא תפקידים שונים במעבדות המחקר של מיקרוסופט, במעבדות המחקר של Bell Labs, AT&T ו-IBM. כיום הוא קשור למעבדות המחקר בגוגל ישראל.

## קישורים חיצוניים

* מהפכת הבינה המלאכותית: העדשה המשפטית - ישי מנצור

## הערות שוליים

קטגוריה:מדעני מחשב ישראלים
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:ישראלים זוכי פרסים בין-לאומיים
קטגוריה:עמיתי ACM
קטגוריה:סגל אוניברסיטת תל אביב: מתמטיקה ומדעי המחשב
קטגוריה:ישראלים שנולדו ב-1960
פרייסטד

**פרייסטד** (קרי פַרְיֵסְטַד; בשוודית: **Färjestad Bollklubb**) היא קבוצת הוקי קרח מקצוענית מקרלסטד, שוודיה. הקבוצה הופיעה 21 פעמים בגמר אליפות שוודיה וניצחה עשר פעמים מאז הקמת ליגת ההוקי השוודית (לשעבר אליטסריין) ב-1975 ובכך נחשבת לקבוצת ה-SHL המצליחה בהיסטוריה.

הקבוצה משחקת בליגה הגבוהה ביותר בשוודיה מאז 1965. לאחר ירידתה של ברינס להוקי אלסוונסקאן בשנת 2023, פרייסטד היא הקבוצה היחידה שמשחקת ברציפות ב-SHL, מאז הקמתה בשנת 1975. היא הגיעה לגמר אליפות ה-SHL שש שנים ברציפות בין 2001–2006 וזכתה פעמיים בגביע לה מאט. לקבוצה ישנה יריבות עם הקבוצות יורגודן, פרלונדה ו-HV71.

## היסטוריה
**פרייסטד** נוסדה ב-10 בנובמבר 1932 בקיוסק הופסטרם במחוז פרייסטד בקרלסטד על ידי סוון בְּרִיכֵה, יסטה יונסון, סוון לאשון ואיריק מִירֵן. בתחילה ענף הספורט העיקרי של ההתאחדות היה בנדי, מה שעדיין בא לידי ביטוי בשמו המלא של המועדון. ההוקי קרח נכלל לראשונה ב-1956.

בשנת 1965 עלתה פרייסטד לליגה הבכירה, בה הצליחה לזכות לראשונה בשנת 1973.
במהלך עונת 1974/75 העפילה פרייסטד לעונה הראשונה של האליטסריין ומאז מעולם לא ירדה ליגה.

## תוצאות העונות האחרונות
הסבר קוד: **מ**—משחקים ששיחקו, **נ**—ניצחונות, **ה**—הפסדים, **נ"ה**—ניצחונות בהארכה, **ש"ע**—שערים עבור, **ש"נ**—שערים נגד, **נק**—נקודות.

## קישורים חיצוניים
* 

## הערות שוליים

קטגוריה:קבוצות הוקי קרח
גוג ומגוג (רומן)

**גוג ומגוג - מגילת הימים** הוא רומן מאת מרדכי מרטין בובר אשר יצא לאור לראשונה ב-1941. עלילת הרומן מתרחשת בדור השלישי לתנועת החסידות, סביב דמויותיהם של החוזה מלובלין והיהודי הקדוש מפשיסחא, על רקע תקופת מלחמות נפוליאון באירופה בשלהי המאה ה-18 והשפעתן על החברה היהודית.

עלילת הספר מתרחשת בין העיירות בהן התגוררו שני הרבנים. בתחילתו מתוארת הגעתו של היהודי הקדוש ללובלין והפיכתו לחסיד של החוזה מלובלין, ובהמשך עוסק הספר במעבר של היהודי הקדוש לפשיסחא והקמת חצר משלו. מבעד לעלילה משתקפות התפיסות הדתיות, הגאוליות והמשיחיות השונות של שתי הדמויות. החוזה מלובלין, אדמו"ר מורם מעדת חסידיו, מבקש לקרב את הגאולה בכלים קבליים וניסיים ובאמצעות כוחה של העדה ההולכת אחריו. לעומתו, לדעת היהודי הקדוש (המייצג את תפיסתו של בובר) הגאולה תלויה בתיקון, בתשובה, ובמלחמה הפנימית ברוע בקרבם של היחידים המבקשים לתקן את העדה.

בספר מופיעות דמויות רבות בנות התקופה, כגון ר' דוד מלעלוב, ר' שמחה בונם מפשיסחה, המגיד ממזריטש, ר' מנחם מנדל מרימנוב, ר' נפתלי מרופשיץ ועוד. בובר שילב ברומן ציטוטים רבים ואגדות חסידיות המיוחסות באופן מסורתי לדמויות אלו (אגדות המופיעות גם בספרו "אור הגנוז").

בובר החל לכתוב את הספר בעברית לאחר מלחמת העולם הראשונה, וכהתייחסות אליה, אך השלים אותו רק לאחר פרוץ מלחמת העולם השנייה. הספר התפרסם בהמשכים מעל דפי דבר, ויצא לאור במהדורה ראשונה בשנת 1944 (תש"ד) בהוצאת תרשיש, ירושלים. מהדורות נוספות של הספר יצאו ב-1967 וכן לאחר מלחמת יום הכיפורים בהוצאת עם עובד, וב-2007 בהוצאת ידיעות ספרים (בתוספת הערות מאת דב אלבוים ואחרית דבר מאת אפרים מאיר). הספר תורגם גם לאנגלית, הולנדית וגרמנית.

## קישורים חיצוניים
* 
* 
* 

## הערות שוליים

קטגוריה:רומנים היסטוריים
קטגוריה:ספרי 1944
קטגוריה:ספרי ספריה לעם
קטגוריה:חסידות
זעקות ואז שתיקה

**זעקות ואז שתיקה** (באנגלית: **Screams Before Silence**) הוא סרט תיעודי של הבמאית ענת סטלינסקי שהופק על ידי שריל סנדברג. הסרט מתעד את האלימות המינית של מחבלי חמאס במהלך טבח שבעה באוקטובר, ובפרט במהלך הטבח בפסטיבל נובה, וכן אונס ועינויים של שבויות יהודיות-ישראליות שנחטפו לרצועת עזה.

## רקע

בעקבות האלימות המינית הרבה שאירעה כחלק ממעשי הטבח והחטיפה, עלתה היוזמה להפיק סרט דוקומנטרי המתעד את הפגיעות.
[ממוזער|[שריל סנדברג, מפיקת ומנחת הסרט]]

## הפקת הסרט
הסרט צולם בפברואר 2024, בבימויה של ענת סטלינסקי ובהובלתה של שריל סנדברג. אחת המשתתפות בסרט היא עמית סוסנה שנחטפה לעזה ושוחררה בעסקת שחרור החטופים בנובמבר 2023, שתיארה את הפגיעות המיניות שעברה בעודה בשבי החמאס. כמו כן בסרט ישנן עדויות רבות על מעשי אונס ותקיפות מיניות במהלך הטבח בפסטיבל נובה ובמקומות נוספים.

הסרט זמין לצפייה ביוטיוב. ב-7 במאי 2024 שודר הסרט בישראל במגוון פלטפורמות, בהן HOT ,yes, סלקום TV ופרטנר tv.

ב-8 במאי אירחה מיכל הרצוג, רעיית נשיא המדינה יצחק הרצוג, הקרנת בכורה בישראל של הסרט, בנוכחותם של דיפלומטים ונשותיהם, ובמהלכה נשאה דברים עמית סוסנה. ביוני 2024 סיפרה עמית סוסנה את סיפור חטיפתה ותקיפתה המינית בנאום בבית הלבן.

ב-24 ביוני פרסם דונלד טראמפ, נשיא ארצות הברית דהיום, ומועמד המפלגה הרפובליקנית לנשיאות בבחירות 2024 דאז, פוסט ברשת החברתית שבבעלותו, Truth Social, ובו פירט שהסרט קשה לצפייה בשל התיאורים הגרפיים של המוות וההרס שביצע חמאס במתקפה, וקרא לאנשים לצפות ולתמוך בסרט.

## קישורים חיצוניים
* 

* 
* קדימון לסרט זעקות ואז שתיקה בטיקטוק.
* "זעקות ואז שתיקה", סקירה
* 
* 

## הערות שוליים

קטגוריה:אלימות מינית
קטגוריה:הטבח בפסטיבל נובה בתרבות
קטגוריה:החטופים הישראלים ברצועת עזה במלחמת חרבות ברזל
קטגוריה:סרטים תיעודיים ישראליים
קטגוריה:טבח שבעה באוקטובר
פוסטמן (תוכנה)

**פוסטמן** (באנגלית: Postman) הוא יישום המאפשר בדיקה של ממשק תכנות יישומים באינטרנט. התוכנה נוצרה בשנת 2012 על ידיAbhinav Asthana, Ankit Sobti ו-Abhijit Kane בבנגלורו, הודו על מנת לפתור את בעיית השיתוף של בדיקות API. במקור, הוא פותח כתוסף עבור Google Chrome, לאחר מכן נוצרה אפליקציה עצמאית. כיום משתמשים בו יותר מ-500,000 חברות ברחבי העולם. מטה חברת Postman Inc. יושב בסן פרנסיסקו. 

## מאפיינים
Postman מאגד מחדש את בדיקות ה-API באוספים, כדי לשתף את כתובות ה-URL והאימות שלהם. הוא כולל:    
* גרסה חינמית עם שיתוף סביבת עבודה לשלושה משתמשים לכל היותר.
* משתנים בהתאם לסביבה שנבחרה.
* מערכת בקרת גרסאות של בדיקות וסביבות.
* זכויות גישה לפי תפקידים (משתמש או עורך).
* בוחן ביצועים.
* יבוא ויצוא ב-JSON .
* בודק ייצוא לפורמטים שונים של לקוחות HTTP ( cURL, PHP, Python, Java, Node.js ...).
* אימות על ידי JSON Web Token (עם תצורת OAuth2 אפשרית).
* REST, SOAP, GraphQL ו־gRPC 
* קונסולת איתור באגים השומרת בקשות קודמות ותגובות שלהן בזיכרון.
* סקריפטים לאוטומציה של בדיקות.

## קישורים חיצוניים
* 

## הערות שוליים

קטגוריה:בדיקות תוכנה
מדריך צלילה

**מדריך צלילה** הוא אדם העוסק בהכשרה ובהערכת כשירות של צוללים, בכללם צוללים חופשיים, צוללי פנאי, צוללים טכניים, מקצועיים, צבאיים, מסחריים, בטיחות הציבור וצוללים מדעיים. במסגרת עבודתם פועלים מדריכי צלילה בסביבה עם סכנות, שעשויות להיות לא מוכרות. הדרכה והערכה מתבצעות בדרך כלל לפי תקן הכשרת צוללים, ועל פי הנחיות ובתהליכים קבועים.

## אסדרה
בהתאם לתחום השיפוט, נקבעים בדרך כלל חוקים וקווים מנחים לתרגול, להכשרה, מיומנויות נדרשות ורישום של מדריכי צלילה.

על מדריך הצלילה בדרך כלל תהיה חובת זהירות כלפי המתלמדים, וכן התחייבויות חוזיות שחלקן עשויות להיות מצוינות בחוזה ההכשרה. היקף חובת זהירות זו עשוי להיקבע בחוק סטטוטורי, תקנות, כללי נוהג, תקני הכשרה, חוברות הדרכה, תנאי רישום בארגון וחוזי עבודה.

### רישום
מדריכי צלילת פנאי הם בדרך כלל חברים רשומים בארגון אחד או יותר להסמכת צוללי פנאי, ובדרך כלל רשאים להכשיר ולהעריך צוללים בהתאם לתקני הסמכתם. מדריכי צלילה צבאיים הם בדרך כלל חלק מהכוח המזוין שעבורו הם מאמנים. מדריכי צלילה מסחריים עשויים להידרש להירשם בארגונים שנקבעו על ידי רשות (בדרך כלל ארצית), ולעמוד בתקני הכשרה והערכה שונים.

## הערות שוליים

קטגוריה:מקצועות ימיים
קטגוריה:צלילה
Minor (מיני-אלבום)

***Minor *** (בעברית: "**קטין**") הוא המיני-אלבום הבכורה של הזמרת-יוצרת האמריקאית גרייסי אברמס. המיני-אלבום יצא לאור ב-12 בנובמבר 2021, על ידי חברת התקליטים אינטרסקופ רקורדס.

## רקע והכרזה
*Minor* הוכרז ב-20 במאי 2020. הוא היה אמור לצאת במקור ב-16 ביוני 2020, אך נדחה ל-14 ביולי 2020 כדי לא לגרוע מתנועת Black Lives Matter. הוא עוקב אחר אברמס דרך "כאב לב" ו"התפרקות".

### סיבוב הופעות
על מנת לקדם את האלבום, אברמס יצאה לסיבוב הופעות בכורה שלה הנקרא "I've Missed You, I'm Sorry". אשר התקיים בצפון אמריקה ובריטניה עם 12 תאריכים. הוא החל ב-1 בספטמבר 2021 בסנטה אנה, קליפורניה, והסתיים ב-21 באוקטובר 2021 בלונדון, אנגליה.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומי בכורה מ-2020
קטגוריה:אלבומי גרייסי אברמס
קטגוריה:מיני-אלבומים באנגלית
קטגוריה:אלבומי חברת אינטרסקופ רקורדס
תקוות ימי

"**תקוות ימי**" הוא שיר עברי שנכתב והולחן על ידי שייקה פייקוב ובוצע על ידי הזמרת אלכסנדרה בעיבודו של יגאל חרד בשנת 1974.

## רקע
הזמרת אלכסנדרה הייתה עולה חדשה שהופיעה במשך מספר שנים, היא נקלעה לקשיים וביקשה משייקה פייקוב שיכתוב וילחין לה להיט
ואכן השיר החדש שלה שהגיע לראש המצעד השבועי בשנת 1974 ונכלל במצעד השנתי של שנת 1975 הפך ללהיטה הגדול ביותר.

## על השיר

השיר המספר על מה שעובר על הפייטן בשעות קשות הוא אחד השירים האישיים ביותר של שייקה פייקוב,
לצד שירים כמו "חייכי לי בשירים", "לחוף ירדן" ו"נפגשנו שוב", כולם בביצועו של דודו זכאי.
כשנשאל עד כמה השיר הוא סיפור חייו ענה פייקוב, "יש בזה הרבה מאד".

במהלך השנים נוספו לשיר עוד ביצועים
והוא גם הפך לריקוד עם.

## במצעדים
השיר נכנס בשנת 1974 למצעד הפזמונים בקול ישראל והגיע לראש המצעד.

במצעד פעמונים השנתי של שנת תשל"ה (1975) הגיע השיר למקום ה־24.

## מיקומי שיא

## קישורים חיצוניים
* מילות השיר באתר שירונט
* 

## הערות שוליים

קטגוריה:שירים בעברית
קטגוריה:שירים שנכתבו על ידי שייקה פייקוב
קטגוריה:שירים שהולחנו על ידי שייקה פייקוב
קטגוריה:שירים על זמן
קטגוריה:ריקודי עם בישראל: שירים
אלה רוזנצווייג

**אלה רוזנצווייג** (נולדה ב-7 באוגוסט 1987) היא שחקנית וזמרת ישראלית.

## ביוגרפיה

רוזנצווייג נולדה ב-1987 בתל אביב לעמנואל, טייס באל על (שלימים התפרסם כשהשתתף בעונה 2 של מאסטר שף), ורות, אמנית פלסטית. הוריה התגרשו כשהייתה בת 12 ואביה נישא מחדש. סבה מצד אביה, רפאל, עלה לארץ ישראל במסגרת עליית הנוער והשתקע בקיבוץ דגניה א'. נישואיו הראשונים לניצולת שואה מהולנד לא עלו יפה, והלה התחתן בשנית עם גיורת מגרמניה ובתו של חייל בוורמאכט בשם כריסטה גוט, שהפכה לציונית נלהבת ושינתה את שמה לרחל בת אדם. סבא רבא שלה הוא הפילוסוף פרנץ רוזנצווייג.

בילדותה למדה במגמת מחול ולקחה שיעורי פיתוח קול. היא הייתה רקדנית בלהקת המחול הקיבוצית.

בשנת 2007 החלה ללמוד משחק בבית צבי – בית הספר לאמנויות הבמה וסיימה ב-2010. במסגרת לימודיה השתתפה בהצגות דו רה מוווווו, הבית שלנו, פרח לב הזהב, רוברטו זוקו, רנט ותזמורת על תנאי.

## קריירה

### קריירה בתיאטרון
בשנת 2015 השתתפה במחזמר אוויטה בתיאטרון הבימה.

בשנת 2016, השתתפה בהצגה מצחיקונת בתיאטרון הקאמרי ובשנת 2017 שיחקה במחזמר "פשוט לאהוב" משירי אריק איינשטיין שהועלה בתיאטרון הקאמרי.

בשנת 2018 שיחקה בשורת המקהלה בתפקיד קוני.

בשנת 2019 השתתפה בהצגה שיגעון המוזיקה בתפקיד לינדה מאנרו.

בשנת 2022 גילמה את ג'ודי גארלנד הצעירה בהצגה "עד קצה הקשת" בתיאטרון הקאמרי.

החל משנת 2023 מגלמת את סיגי (לסירוגין עם נוי הלפרין) במחזמר מרי לו בהפקתו המחודשת של התיאטרון הארצי בבימויו של צדי צרפתי. בנוסף שיחקה בהצגות "הכדור בידיים שלנו" ו"איילת מטיילת".

החל משנת 2024 מגלמת את מרים קפלינסקי (בלאדי מרי), רקדנית סווינג, במחזמר "סווינג" של תיאטרון חיפה. יהודייה שברחה מפולין לארץ ישראל ב־1942 בעזרת נישואים פיקטיביים, והופכת פה לנערת שעשועים בשם בלאדי מרי, המשעשעת למחייתה קצינים בריטים במועדון קברט בתל אביב. בנוסף משחקת בהצגת הילדים "גאוות הסוואנה".

### קריירה בטלוויזיה

בשנת 2011 השתתפה רוזנצווייג בפרסומת לחברת HOT עם דייוויד דוכובני.

בשנת 2012 שיחקה בסדרה תא גורדין בתפקיד טלי.

בשנת 2013 השתתפה בלהיות איתה בתפקיד קרן, חברתה של נועה הולנדר (רותם סלע). חזרה לשחק את התפקיד ב-2017.

בשנת 2016 שיחקה בסדרה שכונה בתפקיד לוסי, חיילת בצבא.

במהלך תקופת הקורונה יצרה עם מוריה זרחיה סרטוני DIY ליצירות לילדים.

בשנת 2023 גילמה את ברברה, אשת קצין בריטי, בסדרה מלכת היופי של ירושלים.

בשנת 2025 גילמה מנהלת מלון בסדרה איננה.

## חיים אישיים
רוזנצווייג נמצאת בזוגיות עם השחקן טל וייס. בעברה ניהלה זוגיות עם השחקן עידו מוסרי.

## פילמוגרפיה

### טלוויזיה

## קישורים חיצוניים

* 
* 

## הערות שוליים

קטגוריה:שחקניות ישראליות
קטגוריה:זמרות ישראליות
קטגוריה:בוגרות בית צבי
קטגוריה:ישראליות שנולדו ב-1987
דורית מנובה

**דורית טקס מנובה** (נולדה בשנת 1970) היא רופאה ישראלית, מנהלת רפואית של המרכז הרפואי מעיני הישועה בבני ברק.

## ביוגרפיה
מגיל צעיר נמשכה לעולם הרפואה, ואף התנדבה במד"א. למדה בתיכון שמעון בן צבי בגבעתיים.

מנובה למדה רפואה בבית הספר לרפואה ע"ש סאקלר באוניברסיטת תל אביב במסגרת עתודה אקדמית.

בצה"ל שירתה בחיל האוויר כרופאה מוטסת בבסיס הטכני של חיל האוויר בחיפה.

מנובה התמחתה ברפואה פנימית במרכז הרפואי תל השומר והמשיכה בקריירה צבאית כמפקדת המרכז לבדיקות תקופתיות. ב-2010 השתחררה טקס מנובה מצה"ל בדרגת רס"ן.

טקס מנובה סיימה תואר שני במנהל מערכות בריאות (MHA) עם התמחות-על במנהל רפואי מאוניברסיטת בן-גוריון (2011).

מנובה בוגרת תוכנית מנהל ציבורי באוניברסיטת הרווארד, במסגרת תוכנית הבכירים של קרן וקסנר.

בחודש אפריל 2025 הודיעה על התפטרותה מתפקיד מנהלת רפואית של המרכז הרפואי מעיניי הישועה, וכן נמסר כי פרופ' מרדכי רביד יחליף אותה.

## קריירה
אחרי שפרשה מצה"ל ב-2010 החליטה להתמחות במינהל רפואי בבית החולים וולפסון בחולון. חלק נוסף של ההתמחות היה בהמשך, בקופת חולים לאומית, כמנהלת המחלקה לאיכות הרפואה. כשרק החלה את שלב ההתמחות בלאומית, קיבלה הצעה ממי שהיה אז מנהל בית החולים הכללי של שיבא, פרופ' ארי שמיס, להצטרף אליו כסגניתו.

בין השנים 2012 ל-2017 מנובה כיהנה כסגנית מנהלת בית החולים הכללי שיבא תל השומר.

ב-2017 מונתה כמנהלת בית החולים אסותא רמת החייל תפקיד אותו מילאה עד שנת 2020.

בשנת 2020, לאחר פרישתו של פרופ' מוטי רביד, מונתה למנהלת רפואית של המרכז הרפואי מעייני הישועה, לאחר פרישתו של פרופסור מוטי רביד.טקס מנובה היא האישה הראשונה המכהנת כמנהלת רפואית בבית חולים חרדי בישראל.

מנובה חברה בפורום הישראלי לבטיחות המטופל ובחברה הישראלית לאיכות ברפואה.

## חיים אישיים
מנובה מתגוררת ברמת אפעל, מנהלת אורח חיים חילוני, היא נשואה ואמא לשלושה.

## קישורים חיצוניים
* 

* דורית טקס מנובה באתר המרכז הרפואי מעייני הישועה

## הערות שוליים

קטגוריה:בוגרות תיכון שמעון בן צבי (גבעתיים)
קטגוריה:בעלות תואר דוקטור לרפואה מאוניברסיטת תל אביב
קטגוריה:בוגרות העתודה האקדמית
קטגוריה:רופאות צבאיות ישראליות
קטגוריה:רופאים פנימיים ישראלים
קטגוריה:סגל המרכז הרפואי ע"ש חיים שיבא - תל השומר
קטגוריה:סגל אסותא מרכזים רפואיים
קטגוריה:סגל מרכז רפואי מעיני הישועה
קטגוריה:מנהלי בתי חולים בישראל
קטגוריה:רמת גן: אישים
קטגוריה:ישראלים שנולדו ב-1970
קטגוריה:ישראליות שנולדו ב-1970
לופן השלישי (דמות)

**לופן השלישי** (ביפנית: **ルパン三世**) הוא דמות בדיונית, הגיבור הראשי בסדרת המאנגה היפנית באותו השם שנוצרה במקור ב-1967 על ידי אמן המאנגה היפני קאזוהיקו קאטו. הצלחת סדרת המאנגה תרמה לאורך השנים להיווצרות של זיכיון מצליח הכולל סדרות אנימה, סרטי אנימה, סרטי לייב-אקשן, משחקי וידאו, ועוד.

## רקע
ארסן לופן השלישי הוא נכדו של ארסן לופן מסדרת הספרים של מוריס לבלאן. לופן נודע במיוחד באישיותו הכריזמטית, בשנינותו, בערמומיותו ובמיומנויות המתקדמות שיש לו בכל הנוגע לביצוע גניבות מתוחכמות. למרות שהוא מבצע פעילות פלילית לופן מקפיד תמיד לגנוב רק מפושעים או ארגוני פשע מושחתים, ולכן הוא זכה לכינוי "הגנב הג'נטלמן".

## שותפיו
לופן פועל לרוב יחד עם הצלף דיסוקה ג'יגן, הסמוראי בשם גואמון אישיקאווה ה-13, והפאם פטאל פוג'יקו אשר היא גם מושא אהבתו של לופן

## אויבים
האויב העיקרי של לופן השלישי הוא מפקח המשטרה קויצ'י זניגאטה אשר נוחש ללכוד את לופן החמקמק, למרות שהוא תמיד נכשל בכך. לופן וזניגאטה חולקים כבוד הדדי זה לזה, ולעיתים רבות הם אף מחליטים לסייע זה לזה על מנת לגבור על אויבים משותפים.

בסיפורים השונים בזיכיון יש ללופן השלישי גם יריבים רבים אחרים, בהם פושעים מושחתים רבים.

## מראה
לופן לובש ז'קטים, חולצות, ועניבות בצבעים שונים בכל סדרות וסרטי האנימציה שנוצרו לאורך השנים.

קטגוריה:דמויות מאנימה
קטגוריה:דמויות ממאנגה
קטגוריה:פושעים בדיוניים
קטגוריה:לופן השלישי
בדרכה של אנה פרנק

**בדרכה של אנה פרנק** הוא סרט טלוויזיה, שהופק על ידי ערוץ הילדים במסגרתו יצאה מיכל ינאי להולנד על מנת לעקוב אחר חייה ויומנה של אנה פרנק. הסרט יצא ב-1994 במסגרת ספיישל ליום השואה של התוכנית "הכיתה המעופפת". הסרט שודר מדי שנה בערוץ בערב יום השואה.

מיכל ינאי מגישה את הסרט ומשמשת כקריינית שלאורך הסרט מוצגים קטעי קריאה מיומנה של אנה פרנק בקולה של ינאי, הסרט מתחיל בהגעתה של ינאי לאמסטרדם, לאחר מכן מוצגת פגישתה של מיכל עם חברתה של אנה חנה גוסלר שנערכה בירושלים לפני נסיעתה, במהלך הפגישה מספרת גוטלר על ילדותן המשותפת ועל האווירה בילדותה בצל מלחמת העולם השנייה, אחרי כן בעת נסיעתה מבקרת ינאי בביתה של אנה פרנק ומקום מחבואה מפני הנאצים, היא גם מבקרת בבית הספר בו למדה פרנק.

לאחר מכן היא נוסעת להאג שם היא נפגשת עם ילדים ישראלים המתגוררים בהולנד ומשוחחת איתם על נושא השואה וזיכרון השואה. 

הסרט מסתיים בתיאור גורלה של אנה פרנק במחנות ריכוז.

## קישורים חיצוניים

* הסרט המלא
* 

קטגוריה:ערוץ הילדים: סרטים
קטגוריה:מיכל ינאי
קטגוריה:סרטים על אנה פרנק
קטגוריה:סרטים ישראליים משנת 1994
חילול לחם הקודש

[ממוזער|פיסול בעץ המתאר את חילול לחם הקודש על ידי יהודי [פסאו, גרמניה, 1477: הלחם נגנב ונמכר ליהודים, שדוקרים אותו ומחללים אותו. כאשר שוטרים באים כדי לחקור את היהודים, היהודים מנסים להסתיר את חטאם באמצעות שריפת הלחם, אך הלחם הופך לתינוק שנישא על ידי מלאכים. היהודים נעצרים, מעונים, ראשיהם נכרתים, הקהילה היהודית כולה מגורשת מהעיר והנוצרי שמכר את הלחם נענש. לסיום, כורעים הנוצרים ברך ומתפללים.]][ממוזער|איור המתאר שריפת יהודים באשמת חילול לחם הקודש ב[בוואריה, מתוך אנציקלופדיית כרוניקת נירנברג, 1493]]
[ממוזער|ציור של [פאולו אוצ'לו המתאר את עלילת חילול לחם הקודש של פריז משנת 1290: מלווה כספים יהודי שורף את הלחם וגורם לו לדמם. אשתו וילדיו של היהודי מביטים באימה בדם הזורם מן הבית אל הרחוב, בזמן שחיילים פורצים את הדלת כדי לעצור את החוטא.]]ממוזער|ויטראז' המתאר יהודים מחללים את לחם הקודש ב, בריסל
**חילול לחם הקודש** הוא צורה של חילול הקודש על פי מספר זרמים בנצרות, הכרוכה בביזוי לחם הקודש שמייצג את גופו של ישו בטקס האוכריסטיה. בימי הביניים, האשמת יהודים בחילול לחם הקודש הייתה מניע נפוץ לפרעות ביהודי אירופה.

## רקע
בנצרות הקתולית, בנצרות האוריינטלית, בנצרות האורתודוקסית ובמספר זרמים פרוטסטנטיים, חילול לחם הקודש, גניבתו או מכירתו נחשבים לחטא השווה בחומרתו לביזוי שרידים מקודשים או תמונות של ישו. על פי אמונתם של חלק מהפלגים הנוצריים בימי הביניים, לאחר הטרנסובסטנציאציה דקירת הלחם הייתה עשויה לגרום לו לזוב דם. האשמת העם היהודי ברצח ישו הייתה מקובלת, ודקירת לחם הקודש על ידי יהודים נתפסה לעיתים כניסיון לשחזור הצליבה.

## עלילות דם
חילול לחם הקודש היה עילה רווחת לעלילות דם בימי הביניים. על פי העלילה הנפוצה, יהודים גנבו או רכשו במרמה או בשוחד את לחם הקודש על מנת לחלל אותו. הם דקרו, שרפו או שברו אותו, וכך גרמו לו לדמם או לצעוק. כאשר הם ניסו להסתיר את חטאם, נעשה נס שעורר את תשומת לב הקהילה הנוצרית והוביל לגילוי הפשע. הנאשמים הועמדו למשפט, ועל פי עדויות או וידויים שנגבו בעינויים, נידונו למוות, לרוב בשריפה. לעיתים קרובות לווה המשפט בפרעות של המון מוסת, בהריסת בתי כנסת ובטבח או גירוש הקהילה היהודית המקומית.

עלילת חילול לחם הקודש המתועדת הראשונה אירעה בשנת 1243 ב שבגרמניה, והובילה לשריפתם של יהודי הקהילה המקומית על גבעה סמוכה לעיר. האשמות דומות גרמו לרדיפות אנטישמיות נרחבות בפריז (1290), בנירנברג (1298), ברגנסבורג (1298), בסנקט פלטן (1306), בגיסטרו (1330), בדגנדורף (1338), בוולפסברג (1338), בברצלונה (1367), בבריסל (1370), בטרואל ובווסקה (1377), בפראג (1389), בפוזנן (1399), בגלוגוב (1401), בזלצבורג (1404), בקרקוב (1407 ו-1423), בסגוביה (1410), בוורוצלב (1453), בפסאו (1477), במקלנבורג (1492), בפלזן (1504), בברנדנבורג (1510), באלזס (1514), בסוכצ'ב (1556) ועוד. בשנת 1631 נשרף על המוקד היהודי האחרון באשמת חילול לחם הקודש. עלילות חילול לחם הקודש פחתו בהדרגה עם עליית הרפורמציה הפרוטסטנטית, אך המשיכו עד המאה ה-19; ההאשמה המתועדת האחרונה הייתה בברלאד שברומניה, בשנת 1836.

## קישורים חיצוניים

* Desecration of Host,  The Jewish Encyclopedia

## הערות שוליים

קטגוריה:יהודים ויהדות בימי הביניים
קטגוריה:עלילות דם
קטגוריה:נצרות
קטגוריה:חילול הקודש
לאופולד לוונשטיין

**לייב לאופולד לווינשטיין** (בלטבית: **Leibs Leopolds Lēvenšteins**; 16 בנובמבר 1893 – ?) היה אצן יהודי-לטבי. יייצג את האימפריה הרוסית ב (סטוקהולם 1912) בריצת 100 מטר.

## ביוגרפיה
לוונשטיין נולד וגדל בריגה בנם של רבקה רוזנטל ויקב לוונשטיין.

באולימפיאדת סטוקהולם הוא סיים בשלב המוקדמות במקצה שישי במקום שישי ואחרון בריצת 100 מטר ולא המשיך בתחרות. לא נרשמה לו תוצאה. הרביעייה הרוסית שהייתה אמורה להשתתף בריצת שליחים 4x100 מטר, לא הופיעה לתחרות בשל פציעת אחד מספורטאיה.

באליפות רוסיה שנערכה בשנת 1913 הוא סיים במקום רביעי בריצת 100 מטר.

## שיאים אישיים
* ריצת 60 מטר: 7.2 שניות (1911)
* ריצת 100 מטר: 11.2 שניות (1912)

## קישורים חיצוניים

קטגוריה:ספורטאים לטבים
קטגוריה:יהודים לטבים
קטגוריה:ספורטאים יהודים רוסים
קטגוריה:ספורטאים אולימפיים רוסים
קטגוריה:אתלטים באולימפיאדת סטוקהולם (1912)
זבזדה (מודול)

שמאל|ממוזער|200px|תיאור המודול
**זבזדה** (ברוסית:**Звезда**, כוכב) - מודול שלישי של תחנת החלל הבין-לאומית. הוא נבנה ברוסיה. מודול שוגר לחלל בשנת 2000.

## תיאור המודול
תכנון המודול החל בסוף שנות ה-80 של המאה ה-20 והוא היה אמור להיות מודול בסיסי של תחנת החלל מיר 2 שבוטלה. בשנת 1993 הוחלט להסב אותו למודול של תחנת החלל הבין-לאומית. התכנון העקרוני לבנייה בוצעו בתאגיד הטילים והחלל אנרגיה. בהמשך הבנייה הועברה למפעל של מרכז חרוניצ'ב למחקר מדעי וייצור בתחום החלל.

מודול תומך בשהייה של צוות שכולל 3 אנשים. כמו כן הוא צויד ב-4 תאי עגינה. מודול כולל 4 יחידות - יחידת מעבר, יחידת פעילות, יחידת ביניים ויחידת מערכות. נפח המודול הוא כ-75 מ"ק מהם 46.7 מתאימים לשהיית הצוות. בחלק החיצוני הותקן פאנל סולארי שמספק 13.8 קוו"ט ובחלק הפנימי סוללות מצברים. ביחידת מערכות הותקנו מדחפים.

השיגור בוצע ב-12 ביולי 2000 מכן שיגור מס' 81 בעזרת משגר מדגם פרוטון. ב-26 ביולי הוא חובר לתא עגינה במודול זאריה. באותה עת תחנת החלל הבין-לאומית הייתה לא מאוישת. בספטמבר הגיע מעבורת החלל אטלנטיס במשימה STS-106 בפיקוד טרנס וילקאט. הם התחילו בחיבור המודול למערכות תחנת החלל במודולים אחרים. יורי מלנצ'נקו ואדוארד לו במהלך פעילות חוץ רכבית שנמשכה כ-6 שעות חיברו כבלי חשמל, כבלי תקשורת וכבלי פיקוד. ב-12 בספטמבר הם לראשונה נכנסו בתוך המודול.

לאחר העגת משלחות קבועות לתחנת החלל, מודול היה מאוכלס וסיפק שירותי תמיכה למערכות תחנת החלל, אספקת חשמל, עיבור נתונים ובקרת גובה. בהמשך חלק מהתפקידים הועברו למודולים אחרים.

בשנת 2007 מדחפי המודול הופעלו לשינוי גובה מסלול של תחנת החלל.

## פעילות תאי עגינה
* תא אחורי - חוברו חלליות מאוישות מדגם סויוז, חלליות מטען פרוגרס, ATV. שימוש הופסק בשנת 2016.
* תא "נדיר" - בשנים 2001–2021 היה מחובר מודול "פירס". החל משנת 2021 מחובר מודול "נאוקה".
* נא עגינה "זניט" - החל משנת 2009 מחובר מודול "פואיסק".
* תא עגינה קדמי - החל משנת 2000 מחובר מודול "זאריה".

## אירועים חריגים
בהתאם לתפישה תכנונית בסיסית ציוד שהותקן במודול לא מתאים להחלפה ולאחר תקלה נדרש תיקון.

בספטמבר 2019 לראשונה הובחנו דליפות אוויר מהמודול. היקף הדליפות גדל ובאוגוסט 2020 היה נדרש תיקון. בשנת 2021 התגלו דליפות נוספות שתוקנו.

ב-9 בספטמבר הופעלה התרעת אש. בארון רפואי של המודול התגלו חלקי פלסטיק שרופים.

בפברואר 2024 הדליפות חודשו. לאור לכך נשלח ציוד לסגירת מקום הדליפה.

מחשב מקורי של מודול הפסיק לפעול ובמקומו מנוצלים מחשבים ניידים שהובאו.

מערכת אספקת אוויר Electron (מאותו דגם שפעל בתחנת החלל מיר) הפסיקה לפעול ולא ניתן לתקנה.

## קישורים חיצוניים

* [תיאור המודול באתר [נאס"א]]
* תיאור המודול 
* תיאור מפורט

## הערות שוליים

קטגוריה:רכיבי תחנת החלל הבין-לאומית
A Huge Ever Growing Pulsating Brain That Rules from the Centre of the Ultraworld

"**A Huge Ever Growing Pulsating Brain That Rules from the Centre of the Ultraworld**" הוא סינגל הבכורה של הרכב המוזיקה האלקטרונית The Orb. הוא יצא לאור במקור באוקטובר 1989 ונכנס למצעד הסינגלים הבריטי ב-1990, והגיע לשיא במקום ה-78. גרסת ה-Peel Session נבחרה גם למקום ה-10 ב-1990 ברשימת "Festive Fifty" של ג'ון פיל. באפריל 1991 הופיע השיר באלבום הבכורה "The Orb's Adventures Beyond the Ultraworld".

שם השיר מבוסס על רצועת אפקטים קולית מסדרת הטלוויזיה "Blake's 7" שהופיעה באוסף "BBC Sound Effects No. 26: Sci-Fi Sound Effects*",* שכלל אפקטים קוליים שנוצרו בסדנה הרדיופונית של ה-BBC עבור סדרות מדע בדיוני (ביניהן דוקטור הו ותסכיתי הרדיו של מדריך הטרמפיסט לגלקסיה), בשם "The Core, A Huge Evergrowing Pulsating Brain which Rules from the Center of Ultraworld".

המהלך ההרמוני שמופיע לאורך השיר נדגם משירה של גרייס ג'ונס "Slave to the Rhythm", במיוחד גרסת האלבום.

השיר הופיע בפסקול של משחק הווידאו Grand Theft Auto: Episodes from Liberty City.

## היסטוריה

במהלך 1989, האורב, יחד עם מרטין גלובר, פיתחו את הז'אנר המוזיקלי של האמביינט האוס  באמצעות שימוש במערך מגוון של דגימות והקלטות. השיא של היצירה המוזיקלית של ההרכב הגיע לקראת סוף אותה שנה כשהקליטו סשן לג'ון פיל ב-BBC Radio 1. השיר, שנודע אז בשם "Loving You", היה בעיקר מאולתר והציג שפע של אפקטים קוליים ודגימות מתסכיתי רדיו של מדע בדיוני, צלילי טבע והשיר "Lovin' You" של מיני ריפרטון. לקראת יציאתו כסינגל שינו האורב את כותרת השיר ל"A Huge Ever Growing Pulsating Brain That Rules from the Center of the Ultraworld". עם יציאת הסינגל, הנהלתה של ריפרטון אילצה את הלייבל להסיר את הסאמפל שנלקח ללא רישיון, ועל כן רק הגרסה הראשונה של הסינגל מכילה את השירה המקורית של מיני ריפרטון; הגרסאות שיצאו שלאחר מכן השתמשו בהקלטה שנשמעת כמו המקור. למרות אורכו – 19 דקות – הסינגל עמוס הסאמפלים הגיע למקום ה-78 במצעד הסינגלים הבריטי.

בהקלטות הראשונות שלהם כללו האורב לעיתים קרובות רמיקסים אותם כינו "Orbital", שנעשו על ידי ההרכב עצמו. בעקבות יציאת הסינגל הלהקה הפסיקה את המנהג הזה כדי למנוע בלבול עם להקת אורביטל.

## גרסאות
### 12 אינץ': WAU! Mr.Modo / MWS 17T (UK)
**אוקטובר 1989**

# "A Huge Ever Growing Pulsating Brain... – Loving You" (Orbital Mix) – 19:07
# "A Huge Ever Growing Pulsating Brain..." (Bucket and Spade Mix) – 5:50
# "A Huge Ever Growing Pulsating Brain..." (Why Is Six Scared of Seven?) – 5:30

### 12 אינץ': WAU! Mr.Modo / MWS 17R (UK)
**ינואר 1990**

# "A Huge Ever Growing Remix" (Orbital Dance Mix) – 7:05
# "A Huge Ever Growing Remix" (Orbital Radio Mix) – 3:34
# "A Huge Ever Growing Remix" (Aubrey Mix Mk 2) – 8:38

### קומפקט דיסק: Big Life / BLR 270CD (UK)
**יוני 1990, הוצאה לאור מחדש במרץ 1994**

# "A Huge Ever Growing Pulsating Brain... – Loving You" (Orbital Mix) – 19:07

### קומפקט דיסק: Big Life / BLR 27CD (UK)
**יולי 1990, הוצאה לאור מחדש מרץ 1994**

# "A Huge Ever Growing Pulsating Brain..." (Orbital Dance Mix) – 8:19
# "A Huge Ever Growing Pulsating Brain..." (Orbital 9AM Radio Mix) – 3:11
# "A Huge Ever Growing Pulsating Brain..." (Aubrey Mix Mk 1) – 6:06

## קישורים חיצוניים

## הערות שוליים

קטגוריה:שירי 1989
קטגוריה:סינגלי בכורה מ-1989
קטגוריה:שירים באנגלית
בוריס אלטשולר

**בוריס לאונידוביץ' אלטשולר** (ברוסית: **Борис Леонидович Альтшулер**; נולד ב-27 בינואר 1955) הוא פיזיקאי אמריקאי ממוצא יהודי-סובייטי. הוא מתמחה בפיזיקה של חומר מעובה.

## קורות חיים
אלטשולר נולד בלנינגרד למשפחה יהודית. לאחר סיום בית ספר הוא התחיל ללמוד פיזיקה באוניברסיטת סנקט פטרבורג אותה סיים בשנת 1976. הוא המשיך ללימודים לתואר שלישי שהוענקה לו בשנת 1979.

במשך עשור אלטשולר עבר במכון לפיזיקה גרעינית בלנינגרד. באותה תקופה הוא שיתף פעולה עם ארקדי ארונוב והם פיתחו תאוריה של "תיקון ארונוב-אלטשולר". בשנת 1989 הוא עזב את ברית המועצות והתקבל לעבודה במכון הטכנולוגי של מסצ'וסטס. על עבודה בתקופה פעילותו ב-MIT הוא קיבל Agilent Physics Prize.

בשנת 1996 אלטשולר עזב לאוניברסיטת פרינסטון בה קיבל תואר פרופסור. באותה תקופה הוא הצטרף לעבודות בהובלת NEC Laboratories America. בשנת 1996 הוא התקבל לאקדמיה האמריקאית לאמנויות ולמדעים ובשנת 2002 לאקדמיה הלאומית למדעים. על פעילותו בתחום המחקרי הוא קיבל מספר פרסים מדעיים.

כיום אלטשולר מכהן כפרופסור באוניברסיטת קולומביה.

אלטשולר ביצע מחקרים בתחומים שונים בפיזיקה ובמיוחד בתחום פיזיקה של חומר מעובה. הוא תרם רבות לתנודות במוליכות אוניברסלית.

## קישורים חיצוניים

* ביוגרפיה
* הענקת פרס לפיזיקה בשנת 1993
* ריאיון עם בוריס אלטשולר

קטגוריה:מדענים יהודים סובייטים
קטגוריה:חברי החברה הפיזיקאית האמריקאית
קטגוריה:בוגרי אוניברסיטת סנקט פטרבורג
קטגוריה:סגל אוניברסיטת פרינסטון
קטגוריה:סגל אוניברסיטת קולומביה
קטגוריה:סגל המכון הטכנולוגי של מסצ'וסטס
קטגוריה:אמריקאים שנולדו ב-1955
קטגוריה:פיזיקאים יהודים
טומיסלב מיאטוביץ'

**טומיסלב מיאטוביץ**' (בקרואטית: **Tomislav Mijatović**; נולד ב-29 בפברואר 1976) הוא מאמן כדורסל קרואטי המאמן את אנאדולו אפס מליגת העל הטורקית בכדורסל והיורוליג.

## קריירת אימון
מיאטוביץ' שימש עוזר מאמן בציבונה זאגרב מליגת העל הקרואטית בכדורסל, הליגה האדריאטית והיורוליג בעונת . ב-2008 מונה לעוזרו של יסמין רפשה בנבחרת קרואטיה בכדורסל, תפקיד בו שימש שנתיים.

ב-2010 מונה לעוזרו של ולימיר פראסוביץ' באנאדולו אפס הטורקית ונשאר בתפקיד זה תחת כל מאמני הקבוצה מאז. כעוזר מאמן הוא זכה בשלוש אליפויות, שלושה גביעים ושני תוארי יורוליג רצופים (ב- ו-). בין העונות הוא שימש לעיתים כמאמן סן אנטוניו ספרס בליגת הקיץ של ה-NBA.

ב-1 בפברואר 2024, עם פיטוריו של המאמן ארדם ג'אן, הוא מונה למאמן זמני עד סיום העונה, וב-2 במאי הודיעה הקבוצה שחוזהו יוארך בשנתיים נוספות.

## קישורים חיצוניים

*פרופיל, באתר היורוליג

## הערות שוליים

קטגוריה:מאמני כדורסל קרואטים
קטגוריה:מאמני אנאדולו אפס
קטגוריה:קרואטים שנולדו ב-1976